ai4bharat/Pralekha huggingface dataset:
अर्थ मंत्रालय
प्राप्तिकर विभागाच्या राजस्थान,दिल्ली आणि मुंबईत शोध आणि तपासणी मोहिमा
नवी दिल्ली, 13 जुलै 2020
प्राप्तिकर विभागाच्या तीन पथकांनी 13 जुलै 2020 रोजी शोध आणि तपासणी मोहिमा राबवल्या. मुंबईत 9 ठिकाणी, दिल्लीत 8 ठिकाणी आणि राजस्थानच्या जयपूर इथे 20 तर कोटा इथे 6 ठिकाणी या मोहिमा राबवण्यात आल्या.
या मोहिमा ज्या कंपन्यांच्या कार्यालयांवर राबवण्यात आल्या, त्यापैकी एक कंपनी हॉटेल, जलविद्युत, धातू आणि वाहन उद्योग अशा विविध उद्योगांमध्ये आहे. या सर्व उद्योगांमधून मिळालेली बेहिशेबी मालमत्ता या कंपनीने बांधकाम उद्योग क्षेत्रात गुंतवली असल्याचा संशय आहे.
दुसरी कंपनी चांदी/सोन्याचे दागिने आणि चांदीच्या प्राचीन वस्तूंच्या व्यवसायात असून त्यांच्या इंग्लंड, अमेरिका अशा विविध देशांमध्ये सहकारी कंपन्या आहेत. तसेच या देशांमध्ये त्यांच्या इतर मालमत्ता आणि बँक खातीही आहेत. या कंपनीवर मुख्य आरोप हा आहे, की त्यांच्या चांदीच्या दागिन्यांच्या व्यवसायाचा एक महत्त्वपूर्ण भाग, म्हणजे त्यांचा बेनामी व्यवसाय आहे.
तिसरी कंपनी हॉटेल व्यावसायिक आहे. या कंपनीच्या उत्पन्नाचे स्त्रोत तपासण्यासाठी ही मोहिम राबवली गेली.
या कंपन्या सोन्या-चांदीच्या बाजारात रोखीने व्यवहार करत असल्याचे आणि अनेक मालमत्ता रोखीने विकत घेतल्या असल्याचे ठोस कागदोपत्री पुरावे, जसे की, काही कागदपत्रे, नोंदवह्या, डिजिटल डेटा या तपासणीत सापडला आहे. पुढचा तपास सुरु आहे.
S.Pophale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 25 फेब्रुवारी, 2022
|
|
- Over 177 cr vaccine doses have been administered so far under Nationwide Vaccination Drive
- India's Active caseload currently stands at 1,34,235
- Active cases stand at 0.31%
- Recovery Rate currently at 98.49%
- 26,988 recoveries in the last 24 hours increases Total Recoveries to 4,22,46,884
- 13,166 new cases recorded in the last 24 hours
- Daily positivity rate 
- Weekly Positivity Rate 
- 76.45 cr Total Tests conducted so far; 10,30,016 tests conducted in the last 24 hours
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
पंतप्रधान कार्यालय
पीएसएलव्हीच्या यशस्वी प्रक्षेपणाबद्दल पंतप्रधानांनी केले इस्रोचे अभिनंदन
नवी दिल्ली, 25 जानेवारी 2019
पीएसएलव्हीच्या यशस्वी प्रक्षेपणाबद्दल पंतप्रधानांनी इस्रोचे अभिनंदन केले आहे .
"पीएसएलव्हीच्या यशस्वी प्रक्षेपणासाठी आमच्या अंतराळ शास्त्रज्ञांचे हार्दिक अभिनंदन".
भारताच्या प्रतिभावान विद्यार्थ्यांनी तयार केलेल्या कलाम सॅट कक्षामध्ये या प्रक्षेपणाने प्रवेश केला आहे.
या प्रक्षेपणात , सूक्ष्म -गुरुत्वाकर्षणाच्या प्रयोगा द्वारे कक्षीय प्लॅटफॉर्म म्हणून अंतराळ रॉकेटच्या चौथ्या चरणाचा वापर करणारा भारतही पहिला देश बनला आहे, असे पंतप्रधान म्हणाले.
B.Gokhale/D. Rane
(Visitor Counter : 88
आरोग्य आणि कुटुंब कल्याण मंत्रालय
कोविड-19 ची ताजी माहिती
नवी दिल्ली, 14 जून 2022
देशव्यापी कोविड प्रतिबंधक लसीकरण मोहिमे अंतर्गत आतापर्यंत 195.35 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 50,548 आहे
उपचाराधीन रुग्णांचे प्रमाण 0.12% आहे
रुग्ण बरे होण्याचा दर सध्या 98.67% आहे.
गेल्या 24 तासात 4,035 रुग्ण बरे झाले, त्यामुळे बरे झालेल्यांची एकूण संख्या वाढून 4,26,61,370 वर पोहचली.
गेल्या 24 तासात 6,594 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.54 कोटी चाचण्या करण्यात आल्या. गेल्या 24 तासात 3,21,873 चाचण्या करण्यात आल्या.S.Kande/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
अर्थ मंत्रालय
नागरी विमान वाहतूक क्षेत्राला सध्या भेडसावत असलेल्या तरलतेच्या समस्येवर मात करण्यासाठी वाजवी व्याज दराने कुठल्याही हमीशिवाय कर्ज उपलब्ध करून देण्यासाठी वित्तीय सेवा विभागाने आपत्कालीन कर्ज पुरवठा हमी योजनेत  केली सुधारणा
देशाच्या आर्थिक विकासासाठी कार्यक्षम आणि मजबूत नागरी विमान वाहतूक क्षेत्राची आवश्यकता लक्षात घेऊन वित्त मंत्रालयाच्या वित्तीय सेवा विभागाने कर्जाच्या कमाल मर्यादेसाठी पात्र ठरण्यासाठी काल आपत्कालीन कर्ज हमी योजनेत सुधारणा केली आहे. आता ईसीएलजीएस 3.0 अंतर्गत विमान कंपन्यांना मुदतीच्या तारखेला थकीत असलेल्या त्यांच्या निधी आधारित किंवा बिगर निधी आधारित कर्जाच्या 100% किंवा 1,500 कोटी रुपये, यापैकी जी कमी असेल; आणि यापैकी कंपनी मालकांनी केलेल्या गुंतवणुकीच्या आधारे 500 कोटी रुपये देण्याबाबत विचार केला जाईल.
30.8.2022 रोजी एसीएलजीएसच्या मार्गदर्शक तत्त्वांअंतर्गत विहित इतर सर्व निकष अटी आणि शर्ती तशाच प्रकारे लागू होतील.
सध्याच्या रोख रकमेच्या समस्यांवर मात करण्यासाठी वाजवी व्याजदराने विना हमी आवश्यक तरलता प्रदान करण्याच्या उद्देशाने या सुधारणा केल्या आहेत.
यावर्षी मार्च 2022 मध्ये केंद्रीय अर्थ आणि कंपनी व्यवहार मंत्री निर्मला सीतारामन यांनी केंद्रीय अर्थसंकल्प 2022-23 मध्ये केलेल्या घोषणेची अंमलबजावणी करण्यासाठी आपत्कालीन कर्ज हमी योजनेला मार्च 2023 पर्यंत मुदतवाढ दिली होती. नागरी विमान वाहतूक क्षेत्राच्या एकूण कर्जामध्ये बिगर निधी- आधारित कर्जाचे मोठे प्रमाण लक्षात घेऊन, पात्र कर्जदारांना त्यांच्या सर्वोच्च एकूण निधीच्या आणि बिगर-निधी आधारित थकीत कर्जाच्या 50% पर्यंत आणि जास्तीत जास्त 400 कोटी प्रति कर्जदार कर्ज घेण्यास परवानगी देण्यात आली होती.
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 80.85 कोटीहून अधिक
भारतात रुग्ण बरे होण्याचा सध्याचा दर 97.72%
देशात गेल्या 24 तासात कोरोनाचे 30,256नवे दैनंदिन रुग्ण
देशातली सध्या उपचाराधीन रुग्णसंख्या ही आतापर्यंतच्या एकूण रुग्णांच्या 0.95%
साप्ताहिक पॉझीटीव्हिटी दर गेले 87 दिवस 3% कमी
भारताने गेल्या 24 तासात 37,78,296 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 80कोटीचा  महत्वाचा टप्पा पार केला आहे. एकूण 79,78,302 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,68,967
|
|
2nd Dose
|
|
87,29,932
|
|
FLWs
|
|
1st Dose
|
|
1,83,45,002
|
|
2nd Dose
|
|
1,45,04,111
|
|
Age Group 18-44 years
|
|
1st Dose
|
|
32,70,72,826
|
|
2nd Dose
|
|
6,01,11,629
|
|
Age Group 45-59 years
|
|
1st Dose
|
|
15,09,55,764
|
|
2nd Dose
|
|
6,91,16,028
|
|
Over 60 years
|
|
1st Dose
|
|
9,69,24,214
|
|
2nd Dose
|
|
5,24,39,671
|
|
Total
|
|
80,85,68,144
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 43,938 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,27,15,105
रुग्ण कोरोना मुक्त झाले आहेत.
कोरोनातून बरे होण्याचा दर 97.72%.झाला आहे.
सलग 85 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 30,256 नव्या रुग्णांची नोंद झाली.
देशात उपचाराधीन रुग्णांची संख्या 3,18,181आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 0.95% आहेत.
देशभरात चाचण्या करण्याच्या क्षमतेत वाढ सुरु असून देशात गेल्या 24 तासात 11,77,607चाचण्या करण्यात आल्या. भारताने आतापर्यंत 55.36कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.07% असून गेले 87 दिवस 3% पेक्षा कमी आहे. दैनंदिन पॉझीटीव्हिटी दर 2.57%.असून गेले 21 दिवस 3% पेक्षा कमी आणि 104 दिवस 5% पेक्षा कमी आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 132 कोटी 93 लाखांहून अधिक मात्रांचा टप्पा केला पार
गेल्या 24 तासात 89 लाखांहून अधिक मात्रा देण्यात आल्या
रुग्ण बरे होण्याचा दर सध्या 98.36%; मार्च 2020 पासून सर्वाधिक
गेल्या 24 तासात 7,774 नव्या कोरोना रुग्णांची नोंद
भारतातील उपचाराधीन रुग्णांची संख्या  गेल्या 560 दिवसातील सर्वात कमी संख्या
साप्ताहिक पॉझिटिव्हिटी दर  गेले 28 दिवस 1% पेक्षा कमी
नवी दिल्ली, 12 डिसेंबर 2021
गेल्या 24 तासात 89,56,784 मात्रा देण्यात आल्याने भारताने कोविड-19 प्रतिबंधक लसीकरण मात्रांचा 132 कोटी 93 लाखांचा  टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,38,52,959 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,85,601
|
|
2nd Dose
|
|
95,98,690
|
|
FLWs
|
|
1st Dose
|
|
1,83,82,963
|
|
2nd Dose
|
|
1,66,89,050
|
|
Age Group 18-44 years
|
|
1st Dose
|
|
47,78,63,375
|
|
2nd Dose
|
|
26,94,08,769
|
|
Age Group 45-59 years
|
|
1st Dose
|
|
18,94,30,622
|
|
2nd Dose
|
|
13,32,79,520
|
|
Over 60 years
|
|
1st Dose
|
|
11,84,52,114
|
|
2nd Dose
|
|
8,58,93,526
|
|
Total
|
|
1,32,93,84,230
गेल्या 24 तासांत 8,464 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,22,795 झाली आहे.
परिणामी, भारतात रुग्ण बरे होण्याचा दर 98.36% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून गेल्या सलग 45 दिवसांपासून नव्या बाधितांची दैनंदिन संख्या 15,000 पेक्षा कमी राहण्याचा कल कायम राहिला आहे
गेल्या 24 तासात 7,774 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 92,281 आहे. गेल्या 560 दिवसातील ही सर्वात कमी संख्या आहे. देशातील आतापर्यंतच्या एकूण बाधित रुग्णसंख्येच्या ती 0.27% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,89,459 चाचण्या करण्यात आल्या. भारताने आतापर्यंत एकूण 65.58  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.70% असून गेल्या 28 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.65% असून गेले 69 दिवस हा दर 2% पेक्षा कमी आहे आणि गेले सलग 104 दिवस हा दर 3% पेक्षा कमी आहे.
पंतप्रधान कार्यालय
पंतप्रधानांनी गुजरातमधील केवडिया येथे आरोग्य वन, आरोग्य कुटीर, एकता मॉल आणि बाल पोषण उद्यानचे केले उद्घाटन
पंतप्रधान नरेंद्र मोदी यांनी गुजरातमधील केवडिया एकात्मिक विकास अंतर्गत विविध प्रकल्पांचे आज उद्घाटन केले
मोदी यांनी आरोग्य वन आणि आरोग्य कुटीरचे उद्घाटन केले. त्यांनी एकता मॉल आणि बाल पोषण उद्यानाचे देखील उद्घाटन केले
नवी दिल्ली, 30 ऑक्टोबर 2020
आरोग्य वन आणि आरोग्य कुटीर
आरोग्य वनात 17 एकर क्षेत्रात 380 विविध प्रजातींची 5 लाख रोपे आहेत. आरोग्य कुटीर येथे सांथीगिरी कल्याण केंद्र नावाची पारंपरिक उपचार सुविधा आहे, जी आयुर्वेद, सिद्ध, योग आणि पंचकर्म यावर आधारित आरोग्य सेवा पुरवेल.
एकता मॉल
मॉलमध्ये देशभरातील विविध हस्तकला आणि पारंपारिक वस्तू पहायला मिळतात ज्या विविधतेतील एकतेचे प्रतीक आहे आणि 35000 चौरस फूट पेक्षा अधिक क्षेत्रामध्ये विस्तारले आहे. या मॉलमध्ये 20 एम्पोरिया आहेत, यातील प्रत्येक एम्पोरिया एका विशिष्ट राज्याचे प्रतिनिधीत्व करतात आणि केवळ 110 दिवसात याचे बांधकाम करण्यात आले आहे.
बाल पोषण उद्यान आणि मिरर मेझ
हे जगातील पहिले मुलांसाठी तंत्रज्ञान आधारित पोषण उद्यान आहे आणि हे 35000 चौरस फूट क्षेत्रामध्ये पसरलेले आहे. या उद्यानातून एक न्यूट्री ट्रेन धावते त्यासाठी ‘फलशाखा गृहम’, ‘पायोनगरी’, ‘अन्नपूर्णा’, ‘पोषण पुराण’, आणि ‘स्वस्थ भारतम’ अशा विविध रोमांचक संकल्पनांवर आधारित स्थानके उभारली आहेत. मिरर मेझ , 5 डी व्हर्च्युअल रियलिटी थिएटर आणि ऑगमेंटेड रिऍलिटी गेम्स यासारख्या विविध शैक्षणिक मनोरंजनपर उपक्रमांद्वारे पोषणाबाबत जागरूकता वाढेल.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अन्न प्रक्रिया उदयोग मंत्रालय
भारतीय खाद्य पदार्थांना जागतिक मान्यता मिळवण्यासाठी आंतरराष्ट्रीय प्रयोगशाळांमध्ये त्यांची चाचणी केली जाणार
नवी दिल्ली, 25 मे 2018
विविध प्रकारच्या भारतीय खाद्य पदार्थांना जागतिक स्तरावर मान्यता मिळावी यासाठी नॅशनल इन्स्टीट्यूट ऑफ फूड इंटरप्रिनरशिप ॲण्ड मॅनेजमेंट  या संस्थेने मंजूर केलेल्या उत्पादनांची चाचणी आंतरराष्ट्रीय प्रयोगशाळांमध्ये केली जाणार आहे. त्यासाठी अन्न प्रक्रिया मंत्रालय पुढाकार घेत असल्याची माहिती अन्न प्रक्रिया उद्योगमंत्री हरसिमरत कौर-बादल यांनी दिली. हरयाणामध्ये सोनिपत येथे एनआयएफटीईएम या संस्थेत अन्न प्रक्रिया उद्योगांशी संबंधित प्रयोगशाळेच्या उद्घाटनप्रसंगी त्या आज बोलत होत्या.
संस्थेत उत्पादित झालेल्या उत्पादनांचे विपणन योग्य प्रकारे केले जावे अशी अपेक्षा त्यांनी व्यक्त केली. खाद्य पदार्थाची उत्पादने परवडण्याजोगी, ताजी आणि आरोग्याच्या दृष्टीने हितकर असावी असे सांगत या क्षेत्रात संस्था उत्कृष्टता केंद्र म्हणून नावारुपाला येऊ शकते, असा विश्वास त्यांनी व्यक्त केला. संस्थेच्या परिसरातील शेतकरी अन्न प्रक्रिया उद्योग शिकून घेण्यासाठी संस्थेकडे वळतील, अशी आशाही मंत्रिमहोदयांनी व्यक्त केली.
N. Sapre/M.Pange/P.Kor
(Visitor Counter : 59
माहिती आणि प्रसारण मंत्रालय
सातवे गावाने दिली ‘मुलगी वाचवा’ची हाक
फिल्ड आउटरीच ब्युरो, कोल्हापूरच्या वतीने एकात्मिक संवाद आणि लोकसंपर्क कार्यक्रमाचे आयोजन
कोल्हापूर, 11 मार्च 2022
पंतप्रधान श्री नरेंद्र मोदी यांनी 22 जानेवारी 2015 रोजी सुरू केलेल्या बेटी बचाओ बेटी पढाओ मोहिमेचा संदेश जनसामान्यांपर्यंत पोहोचवण्यासाठी फिल्ड आऊटरीच ब्युरो कोल्हापूरच्या वतीने पन्हाळा तालुक्यातील सातवे गावात 10 आणि 11 मार्च रोजी इंटिग्रेटेड कम्युनिकेशन आणि आउटरीच कार्यक्रमाचे आयोजन करण्यात आले होते. कोल्हापूर जिल्हा परिषदेचा महिला व बालविकास विभाग आणि सातवे ग्रामपंचायत यांच्या संयुक्त विद्यमाने या कार्यक्रमाचे आयोजन करण्यात आले होते.
बाल लिंग गुणोत्तर मधील घट हा महिला सक्षमीकरणात प्रमुख अडथळा आहे. जन्मपूर्व लिंग भेदभाव आणि मुलींविरुद्ध जन्मानंतरचा भेदभाव हा घटत्या बाल लिंग गुणोत्तरातून प्रतिबिंबित होतो. एकीकडे मुलींशी भेदभाव करणारी सामाजिक रचना, सहज उपलब्ध आणि परवडणाऱ्या लिंगनिदान साधनांचा गैरवापर, यामुळे बाल लिंग गुणोत्तर कमी होते. मुलींचे अस्तित्व, संरक्षण आणि सक्षमीकरण सुनिश्चित करण्यासाठी समन्वित आणि एकत्रित प्रयत्नांची आवश्यकता असल्याने, सरकारने बेटी बचाओ बेटी पढाओ उपक्रम सुरु केला आहे.
यावेळी बोलताना जिल्हा कार्यक्रम अधिकारी श्रीमती शिल्पा पाटील यांनी तुलनेने साधन असलेल्या पन्हाळा, करवीर सारख्या तालुक्यामधील मुलींच्या घटत्या जन्मदराविषयी चिंता व्यक्त केली. यावेळी डॉ.स्वाती निकम यांनीदेखील उपस्थितांना संबोधित केले.
डिप्रेशन, डायबेटीस, आणि डीमेंशिया या आजाराच्या धोक्यांना ओळखण्याचे आवाहन करून पन्हाळा तालुक्यातील बोरपाडळे येथील प्राथमिक आरोग्य केंद्रातील वैद्यकीय अधिकारी डॉ.अहिल्या कणसे यांनी मोबाईलचा अतिवापर आणि तत्सम परिणाम याविषयी मार्गदर्शन केले.
सातवे येथील सरपंच श्री अमर दाभाडे यांनी यावेळी मनोगत व्यक्त करून उपस्थितांचे आभार मानले.
मुलगी वाचवा या विषयावर सातवे हायस्कूलच्या विद्यार्थिनी आणि अंगणवाडी सेविका यांच्याकरीता 10 मार्च रोजी रांगोळी स्पर्धेचे आयोजन करण्यात आले होते.
बेटी बचाओ अभियानाबाबत जनजागृती करण्यासाठी सातवे हायस्कूलचे विद्यार्थी, अंगणवाडी सेविका व ग्रामस्थांनी प्रभातफेरी काढली. त्यानंतर गावातील महिलांसाठी पाककला स्पर्धा घेण्यात आली.
शाहिरी पोवाडा कला मंचतर्फे बेटी बचाओ बेटी पढाओ या थीमवर पोवाडा यावेळी सादर करण्यात आला.
रांगोळी व पाककला स्पर्धेतील विजेत्यांना गावातील मान्यवरांच्या हस्ते पारितोषिके देण्यात आली. श्रीमती शोभा निकम या यावेळी प्रमुख पाहुण्या होत्या.
MC/PK/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
पंतप्रधान कार्यालय
दोन आठवड्यांत दुसरे हृदय प्रत्यारोपण केल्याबद्दल पंतप्रधानांनी पुण्याच्या ‘आर्मी इन्स्टिट्यूट ऑफ कार्डिओ थोरॅसिक सायन्सेस’  च्या डॉक्टरांचे केले कौतुक
नवी दिल्ली, 15 फेब्रुवारी 2023
दोन आठवड्यांत दुसरे हृदय प्रत्यारोपण केल्याबद्दल पंतप्रधान नरेंद्र मोदी यांनी पुण्याच्या ‘आर्मी इन्स्टिट्यूट ऑफ कार्डिओ थोरॅसिक सायन्सेस’  च्या डॉक्टरांचे कौतुक केले आहे.
भारतीय लष्कराच्या दक्षिण कमांडच्या ट्विटवर प्रतिक्रिया देताना पंतप्रधान म्हणाले:
"कौतुकास्पद प्रयत्न. ही शस्त्रक्रिया करण्यामध्ये सहभागी असलेल्या सर्वांचे मी कौतुक करतो.”
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
डाटा संरक्षणासाठी चौकटीबाहेर कल्पक विचार करण्याचे उपराष्ट्रपतींचे आवाहन
सायबर सुरक्षा हा तंत्रज्ञान संस्कृतीचा अत्यावश्यक भाग बनणे आवश्यक-उपराष्ट्रपती
नवी दिल्ली, 6 जून 2019
विज्ञान आणि तंत्रज्ञानातल्या नवनव्या प्रगतीमुळे सायबर सुरक्षेला मोठे आवाहन निर्माण होऊ शकते हे लक्षात घेऊन डाटा संरक्षणासाठी चौकटीबाहेर कल्पक विचार करण्याचे आवाहन उपराष्ट्रपती एम. व्यंकय्या नायडू यांनी केले आहे. कृत्रिम बुद्धीमत्ता आणि सायबर सुरक्षेचे नवे स्वरुप या विषयावरच्या दोन दिवसीय चर्चासत्राचे हैदराबाद येथे उद्घाटन करताना ते आज बोलत होते.
वाढत्या सायबर गुन्ह्यांबाबत चिंता व्यक्त करतानाच सायबर सुरक्षा हा आपल्या तंत्रज्ञान संस्कृतीचा अविभाज्य भाग होणे आवश्यक असल्याचे उपराष्ट्रपती म्हणाले.
सायबर सुरक्षेच्या पारंपारिक पद्धती आता कालबाह्य ठरत असल्याचे सांगून यांसदर्भात जगाला भेडसावणाऱ्या आव्हानांना तोंड देण्यासाठी तंत्रज्ञान आणि सॉफ्टवेअर सातत्याने अद्ययावत करण्याच्या गरजेवर त्यांनी भर दिला.
कृत्रिम बुद्धीमत्ता आणि मशील लर्नींगमध्ये जटील प्रश्न सोडविण्याची क्षमता आहे. लघु आणि मध्यम उद्योग तसेच लहान स्वरुपातल्या व्यापारात या तंत्रज्ञानाचा वापर करण्याच्या क्षमता आपण आजमावल्या पाहिजेत असेही त्यांनी सुचवले.
आधुनिक आणि अद्ययावत तंत्रज्ञानाच्या या युगात, संशोधन आणि विकास यामध्ये लक्षणीय गुंतवणूक करत भारताला जागतिक स्तरावर अग्रगण्य करण्याचे आवाहन त्यांनी केले.
M.Chopade/N.Chitale/P.Malandkar
(Visitor Counter : 75
वाणिज्य आणि उदयोग मंत्रालय
सुरेश प्रभू यांची नवी दिल्लीत कोरियाच्या व्यापार मंत्र्यांशी चर्चा
नवी दिल्ली, 9 जुलै 2018
सुरेश प्रभू आणि दक्षिण कोरियाचे व्यापार मंत्री अर्ली हार्वेस्ट पैकेजवर स्वाक्षऱ्या करतांना
केंद्रीय वाणिज्य आणि उद्योग तसेच नागरी हवाई वाहतूक मंत्री सुरेश प्रभू यांनी आज नवी दिल्लीत कोरियाचे व्यापार, उद्योग आणि उर्जामंत्री किम ह्यून चोंग यांची भेट घेतली. भारत दौऱ्यावर आलेल्या चोंग यांनी कोरियाच्या शिष्टमंडळासह सुरेश प्रभू यांच्या निवासस्थानी ही भेट घेतली. यावेळी दोन्ही मंत्र्यांनी भारत-कोरिया दरम्यानच्या सर्वसमावेशक आर्थिक भागीदारीच्या करारांचा आढावा घेतला. तसेच हे संबध अधिक दृढ करण्यासाठीच्या उपाययोजनांवर चर्चा केली. व्यापार आणि वित्तीय सहकार्याविषयी उभय नेत्यांमध्ये यावेळी व्यापक चर्चा झाली.
सर्वसमावेशक आर्थिक भागीदारीच्या करार म्हणजेच सीईपीएच्या मार्फत दोन्ही देशांमधला मुक्त व्यापार अधिक वाढवण्याची गरज असल्याचे मत दोन्ही नेत्यांनी व्यक्त केले. त्यासाठी, दोन्ही देशांदरम्यान मुक्त व्यापारासाठीच्या धोरणाला प्रोत्साहन देण्याचा निर्णय घेतला.
भारत-कोरिया सीईपीएच्या सुधारणेअंतर्गत दोन्ही देशांनी अर्ली हार्वेस्ट पैकेजबद्दल दिलेल्या संयुक्त निवेदनाविषयी उभय नेत्यांनी समाधान व्यक्त केले. 2017 साली दोन्ही देशांमध्ये झालेल्या बैठकीत, सीईपीएचे अर्ली हार्वेस्ट पैकेज, चौथ्या पिढीचे तंत्रज्ञान आणि नवनवीन उत्पादनांचा लाभ घेण्यासाठी राजनैतिक गटाची स्थापना आणि व्यापारविषयक सामंजस्य करार करण्याचा निर्णय झाला होता. ही तिन्ही उद्दिष्ट्ये वेळेत पूर्ण झाली असून त्यावर आज स्वाक्षऱ्या झाल्या.
N.Sapre/R.Aghor/P.Malandkar
(Visitor Counter : 59
संरक्षण मंत्रालय
बांगलादेशचे नौदल प्रमुख अॅडमिरल एम शाहीन इकबाल यांचा भारत दौरा
नवी दिल्ली, 25 ऑक्टोबर 2021
बांगलादेशचे नौदल प्रमुख अॅडमिरल एम शाहीन इकबाल 23–29 ऑक्टोबर 2021 या कालावधीत भारत दौऱ्यावर आहेत. अॅडमिरल एम शाहीन इकबाल, नवी दिल्लीत भारताचे नौदल प्रमुख, चीफ ऑफ डिफेन्स स्टाफ तसेच भारत सरकारच्या इतर वरिष्ठ अधिकाऱ्यांशी चर्चा करतील. या द्विपक्षीय चर्चेदरम्यान, आंतरराष्ट्रीय सागरी सीमा रेषेवर समन्वित गस्त,दोन्ही देशांचा बोंगोसागर हा संरक्षण विषयक सराव, नौदल प्रशिक्षण, प्रतिनिधी मंडळांच्या परस्पर देशांना भेटी यासारख्या संयुक्त सहकार्य उपक्रमांसह इतर मुद्यांवर या वेळी चर्चा होईल.
दिल्लीनंतर अॅडमिरल शाहीन इकबाल मुंबईला भेट देणार असून पश्चिम नौदल कमांडचे फ्लॅग ऑफिसर कमांडिंग इन चीफ, व्हाईस अॅडमिरल आर हरी कुमार यांची भेट घेतील. त्यानंतर वेलिग्टन इथल्या संरक्षण सेवा महाविद्यालयाला भेट देऊन ते प्रशिक्षण कार्याची पाहणी करतील आणि आणि कमान्डंट समवेत संवादही साधतील.
भारत आणि बांगलादेश यांच्यामध्ये इतिहास,भाषा, संस्कृती यांचे समानतेचे बंध आहेत. धोरणात्मक संबंधापलीकडे जाणाऱ्या आणि सार्वभौमत्व, समानता, विश्वास यावर आधारित भागीदारीतून उत्कृष्ट द्विपक्षीय संबंधांचे दर्शन घडत आहे. भारत आणि बांगलादेश यावर्षी, बांगलादेश मुक्ती युद्धाच्या विजयाचा सुवर्णमहोत्सव संयुक्तपणे साजरा करत आहेत.यानिमित्त अनेक संयुक्त कार्यक्रम आयोजित करण्यात आले असून दोन्ही देशांच्या नौदलाच्या युद्धनौकांनी परस्पर देशांना भेटी दिल्या, बांगला देश सशस्त्र दलाच्या पथकाने, नवी दिल्लीत 2021 च्या प्रजासत्ताक दिन संचलनात भाग घेतला.2021 च्या शेवटच्या तिमाहीत नौदल वॉर कॉलेज आणि भारतीय नौदल अकादमी मध्ये बांगलादेशच्या माजी सैनिकांसमवेत संवाद आणि भारतीय सशस्त्र बल पथक आणि बॅन्ड बांगलादेश मध्ये विजय दिवस समारंभात सहभागी होण्याची योजना आखण्यात आली आहे.
M.Iyengar/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
पंतप्रधान नरेंद्र मोदी यांनी घेतली अफगाणिस्तानातून परतलेल्या शीख-हिंदू शिष्टमंडळाची भेट
संकटाच्या काळात पाठिंबा देऊन अफगाणिस्तानातून त्यांना सुखरूप भारतात आणल्याबद्दल प्रतिनिधींनी मानले पंतप्रधानांचे आभार
तुम्ही काही पाहुणे नाही तर तुमच्याच घरामध्ये आहात, भारत हे तुमचे घर आहे: पंतप्रधान
सीएएसाठी प्रतिनिधींनी मानले पंतप्रधानांचे आभार; ते ‘जगाचे पंतप्रधान’ आहेत, असे म्हणावे लागेल!
गुरू ग्रंथसाहिबचे स्वरूप अफगाणिस्तानातून योग्य सन्मानाने भारतामध्ये परत आणण्यासाठी विशेष व्यवस्था करण्याविषयी त्यांचे बोलणे ऐकल्यावर, त्यांच्या डोळ्यात अश्रू आले, असे प्रतिनिधींनी केले नमूद
सर्व समस्या आणि अडचणी सोडविण्यासाठी भविष्यातही समुदायाला सातत्याने पाठिंबा देण्याचे पंतप्रधानांचे आश्वासन
पंतप्रधान नरेंद्र मोदी यांनी आज आपल्या निवासस्थानी- 7 लोककल्याण मार्ग येथे अफगाणिस्तानमधील शीख- हिंदू शिष्टमंडळाच्या सदस्यांची भेट घेतली. त्यांनी पंतप्रधानांचा सन्मान केला आणि अफगाणिस्तानातून शीख आणि हिंदूंना सुरक्षितपणे भारतात आणल्याबद्दल त्यांचे आभार मानले.
पंतप्रधानांनी शिष्टमंडळांचे स्वागत केले. तुम्ही काही पाहुणे नसून स्वतःच्याच घरामध्ये आले आहात, भारत म्हणजे, तुमचे घर असल्याचे पंतप्रधान मोदी यांनी सांगितले. अफगाणिस्तानमध्ये भेडसावणा-या अडचणी, समस्या यांची माहिती मिळाल्याचे सांगून त्यांना सुखरूपपणे मायदेशी आणण्यासाठी सरकारने केलेल्या मदतीविषयी माहिती दिली. अशा घटनांमुळे सीएए म्हणजेच नागरिकत्व दुरूस्ती कायद्याचे महत्व आणि समुदायासाठी त्याचे असलेले फायदे याविषयीही पंतप्रधान बोलले. या समाजाला येत असलेल्या अडचणी आणि समस्या सोडविण्यासाठी भविष्यामध्ये सातत्याने सहकार्य करण्यात येईल, असे आश्वासन पंतप्रधानांनी शिष्टमंडळाला दिले.
गुरूग्रंथ साहिबचा गौरव, सन्मान राखण्याच्या परंपरेचे महत्व पंतप्रधानांनी सांगितले. तसेच त्या अनुषंगाने अफगाणिस्तानातून गुरूग्रंथ साहिबचे स्वरूप परत आणण्यासाठी विशेष व्यवस्था करण्यात आली होती. अफगाण लोकांकडून त्यांना काही वर्षांपासून मिळत असलेल्या प्रेमाविषयी त्यांनी सांगितले तसेच आपल्या काबूल भेटीविषयी आठवणी सांगितल्या.
सर्व शीख- हिंदू समुदायाला अफगाणिस्तानातून सुखरूप परत आणण्यासाठी भारताने जी मदत केली, त्याबद्दल मनजिंदर सिंग सिरसा यांनी पंतप्रधानांचे आभार मानले. ते म्हणाले की, ज्यावेळी आम्हा सर्वांच्या पाठीशी कोणीही उभे नव्हते, अशा संकटकाळी पंतप्रधानांनी सतत पाठिंबा दिला आणि वेळेवर मदत मिळेल, असा विश्वासही दिला. शिष्टमंडळातल्या इतर सदस्यांनीही पंतप्रधानांनी अतिशय अवघड काळात केलेल्या मदतीबद्दल, समुदायाच्या पाठीशी ठाम उभे राहिल्याबद्दल आभार मानले. अफगाणिस्तानातून गुरूग्रंथ साहिबचे स्वरूप श्रद्धापूर्वक भारतामध्ये परत आणण्यासाठी विशेष व्यवस्था करण्याबाबत बोलताना ऐकून, त्यांच्या डोळ्यात अश्रू आल्याचे त्यांनी सांगितले. तसेच सीएए आणल्याबद्दल त्यांनी आभार मानले. त्याचा आपल्या समुदायाला खूप उपयोग होणार असल्याचेही सदस्यांनी नमूद केले. शिष्टमंडळातले सदस्य म्हणाले, नरेंद्र मोदी केवळ भारताचे पंतप्रधान आहेत असे नाही, तर अवघ्या जगाचे पंतप्रधान आहेत, कारण त्यांना जगभरातल्या हिंदू आणि शीखांना भेडसावणा-या अडचणी, समस्या समजतात; आणि अशा सर्व प्रकरणांमध्ये आपल्या लोकांना ते त्वरित मदत करण्याचा सर्वतोपरी प्रयत्न करतात. केंद्रीय मंत्री हरदीप सिंग पुरी आणि केंद्रीय राज्यमंत्री मीनाक्षी लेखी यावेळी उपस्थित होते.
नागरी उड्डाण मंत्रालय
वंदे भारत मिशन अंतर्गत 7 मे 2020 पासून आतापर्यंत 43 विमानांमधून 8503 भारतीय मायदेशी परतले
नवी दिल्ली, 13 मे 2020
वंदे भारत मिशन अंतर्गत 7 मे 2020 पासून मागील 6 दिवसांमध्ये एअर इंडिया आणि एअर इंडिया एक्सप्रेसच्या 43 इनबाउंड विमानांमधून 8503 भारतीयांना मायदेशी आणण्यात आले आहे.
भारत सरकारने दिनांक 7 मे 2020 पासून सुरु केलेले वंदे भारत मिशन हे परदेशातील आपल्या नागरिकांना मायदेशी परत आणण्यासाठी सुरु केलेले आतापर्यंतचे सर्वात मोठे अभियान आहे. या मिशन अंतर्गत नागरी उड्डाण मंत्रालय परदेश व्यवहार मंत्रालय आणि राज्य सरकारांसोबत समन्वय साधून भारतीयांना मायदेशी आणण्याचे कार्य करत आहे.
एअर इंडियाने आपल्या सहायक कंपनी एअर इंडिया एक्सप्रेस सोबत एकूण 64 विमान फेऱ्यात  अमेरिका, ब्रिटन, बांग्लादेश, सिंगापूर, सौदी अरेबिया, कुवैत, फिलिपाईन्स, संयुक्त अरब अमिराती आणि मलेशिया अशा 12 देशांमधून पहिल्या टप्प्यात 14,800 भारतीयांना मायदेशी परत आणले आहे.
परदेशातून भारतीयांना मायदेशी परत आणण्यासाठी सुरु केलेल्या या सर्वात मोठ्या अभियानाच्या प्रत्येक टप्प्यावर सरकार आणि डीजीसीए ने निश्चित केलेल्या सुरक्षेच्या आणि स्वच्छतेच्या सर्व शिष्टाचारांचे काटेकोरपणे पालन केले जाते. एमओसीए, एएआय आणि एअर इंडिया या संदेदानशील वैद्यकीय मोहिमेतील प्रवासी, चालक दल, विमानतळावरील कर्मचारी यांच्या सुरक्षेला सर्वोच्च प्राधान्य देत आहेत.
सरकारच्या मार्गदर्शक सूचनांच्या अनुषंगाने सावधगिरी बाळगत काटेकोर सुरक्षा व्यवस्था केली जात आहे.M.Jaitly/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(